GiliGold/VAD_KnessetCorpus huggingface dataset:
רוני בר-און: אני לא אתן למדינת ישראל במעשה חקיקה או בתקנון הכנסת הוראה להחריג את הליסינג של חברי הכנסת על תקנון מכס שלא מעבירים ממדינה למדינה.
רוני בר-און: אין הנזק שווה בצער המלך, אם אתה מבין מה אני אומר בעניין הזה.
רוני בר-און: ההצעה הפרקטית, אני אומר לך – יצ'קו מאשר לך, כי לך אין בעיה לנסוע.
רוני בר-און: הוא רק אומר לך: אדוני, כשאתה בא אתה בהסגר ל-24 שעות - - -
אחמד טיבי: הוא לא אמר שום הסגר ואתה מלביש עליו את ההסגר.
רוני בר-און: הרכב, לא אתה.
רוני בר-און: הרכב.
אחמד טיבי: הוא לא אמר.
קריאה: תן לו לחלום קצת, נו.
רוני בר-און: אחר כך אבי אומר לך – אחרי שהוא מברר את זה מול אייל – מה התקורה של הביטוח שלך.
רוני בר-און: זה בסדר – אתה משלם.
רוני בר-און: זה לא בסדר – אתה לא נוסע.
רוני בר-און: אחרי שגמרת את העניין הזה סע לשלום ותחזור בשלום.
רוני בר-און: ספר לנו איך היה.
רוני בר-און: אני לא רואה שאנחנו יכולים ללכת יותר בעניין הזה.
אחמד טיבי: אני רוצה לעשות דברים על פי חוק.
רוני בר-און: זה חוק.
רוני בר-און: אמרתי לך חוק.
רוני בר-און: הנה, אומר לך אייל שהוא עבר כמו שצריך.
רוני בר-און: הוא סמנכ"ל בחברה, הוא לא ילד שלקח את האוטו וברח מאבא שלו.
רוני בר-און: חברים, תודה רבה לכם על ההשתתפות.
רוני בר-און: בנסיבות העניין הישיבה תמה.
רוני בר-און: בוקר טוב, אני פותח את ישיבת ועדת הכנסת, ישיבה מספר 169.
רוני בר-און: על סדר היום ערעורים על החלטת יושב-ראש הכנסת והסגנים שלא לאשר דחיפות הצעות לסדר-היום.
רוני בר-און: נתקבל ערעור אחד, ערעורו של חבר הכנסת אהוד יתום.
רוני בר-און: פעם שנייה או שלישית ברציפות, שנציג הנשיאות איננו נמצא כאן.
רוני בר-און: כשצד לא מתייצב בבית משפט, בדרך כלל הערעור מתקבל באופן אוטומטי, אבל לפי הספירה של היושב ראש, ניתן לכם קריאה שנייה לסדר בפעם התשיעית.
רוני בר-און: חבר הכנסת יתום, נא להרצות את ערעורך בקיצור רב.
אהוד יתום: תודה רבה לך, אדוני יושב-ראש הוועדה.
אהוד יתום: אני מבקש לערער על החלטת הנשיאות בנושא ההצעה לסדר שלי ושל חבריי הטובים מרוב סיעות הבית, הגברת גלאון, דני יתום, רוני בריזון ויורי שטרן, בנושא שקשור להתגברות האיומים על חיי ראש הממשלה.
אהוד יתום: אנחנו נמצאים בשבוע מאוד מאוד טעון.
אהוד יתום: אנחנו נמצאים בשבוע שבו אנחנו מעלים את זכרו של ראש ממשלתנו הנערץ יצחק רבין זכרונו לברכה.
אהוד יתום: אנחנו נמצאים בשבוע ובתקופה שבהם השסעים הם כל כך גדולים.
אהוד יתום: אני חושב שמחובתה של כנסת ישראל להעלות נושא זה לסדר היום הציבורי בימים קשים אלה.
אהוד יתום: ביקשת אדוני היושב ראש לקצר, וקיבלת.
רוני בר-און: כותב לי יושב ראש הכנסת, שזה עולה - אפרופו שבוע הזיכרון - ביום הזיכרון הממלכתי לראש הממשלה המנוח יצחק רבין, ושתהיה בעיה בעניין הזה.
רוני בר-און: סדר היום מתקצר, והישיבה מסתיימת בשעה 13:15, נוכח האזכרה ליצחק רבין.
רוני בר-און: מכיוון שכך, סדר היום נלחץ ובאופן חריג אושרו רק שלושה נושאים, כאשר לפחות בנושא אחד יש מספר רב מאוד של מציעים, שהדיון בו יהיה לא קצר.
רוני בר-און: בוקר טוב לאדוני סגן היושב ראש.
רוני בר-און: אנו דנים בערעור של חבר הכנסת יתום בעניין התגברות האיומים על חיי ראש הממשלה.
אריה האן: יש חמישה נושאים.
סגן מזכיר הכנסת דוד לב: ועוד שניים שנגררו משבוע שעבר.
רוני בר-און: ועוד שני נושאים שנגררו משבוע שעבר.
רוני בר-און: הפעם באמת הכנסת נמצאת בסד זמן כבד, ואפילו הפתרון של הצעה רגילה הוא לא פתרון שאני יכול לתת לך, כי הזמן הוא זה שמהווה בעיה מבחינתך.
רוני בר-און: הנושא, לטעמי לפחות, בוודאי חשוב.
רוני בר-און: השאלה היא האם אנחנו לא יכולים להעביר את זה לאיזה דיון מהיר בוועדת חוץ וביטחון או לוועדת הפנים ואיכות הסביבה, שנוגעת בענייני ביטחון פנים.
אהוד יתום: אני חושב שהנושא הזה צריך לעלות במליאת הכנסת, ולא בוועדה כזאת או אחרת.
אהוד יתום: יכול להיות שבהמשך יהיה follow-up לוועדה, אני לא אומר שלא.
רוני בר-און: זה בוודאי.
אהוד יתום: אני מבקש שאם זה יעלה השבוע, שזה יעלה בשבוע הבא ושיחליטו על זה עכשיו.
אהוד יתום: אני מצטער מאוד, לוח זמנים לא משכנע אותי.
רוני בר-און: בשבוע הבא התקציב.
אריה האן: עוד שבועיים.
גדעון סער: יש פה הצעה מעניינת.
אהוד יתום: אני מוכרח להשיב.
רוני בר-און: אין פה קרב, אתה לא מוכרח.
אהוד יתום: אני כן מוכרח.
רוני בר-און: אתה מוכרח, ואני לא מרשה לך, אז עכשיו מה גובר?
רוני בר-און: ההכרח שלך או הניהול שלי?
רוני בר-און: מה ההצעה המעניינת?
גדעון סער: אני מציע שאנחנו נקבל את הערעור של חבר הכנסת יתום, ונבקש מהנשיאות לשבץ את זה בהקדם האפשרי בסדר היום.
רוני בר-און: זה פתרון שבהחלט מקובל עליי.
אהוד יתום: מה זה בהקדם האפשרי?
גדעון סער: תאמין לי שהם יכבדו החלטה של ועדת הכנסת.
גדעון סער: נכון שיש מגבלות של יום הזיכרון והתקציב.
גדעון סער: אדוני מזכיר הכנסת, אני לא בטוח שבשבוע הבא אי אפשר יהיה לקיים דיון של חצי שעה בנושא.
רוני בר-און: חבר הכנסת אהוד יתום, תקבל את הפתרון שמציע חבר הכנסת גדעון סער.
רוני בר-און: אלה בדרך כלל הפתרונות שהם הכי נוחים.
רוני בר-און: ברמה הרעיונית הם אומרים שוועדת הכנסת תמימת דעים אתך, שצריך לתת לך את הבמה, המזכירות רושמת לפניה את ההערות האלה, והיא גם פותרת את הבעיות האלה כמיטב יכולתה, בלי לתת התחייבות על יום, שעה ודקה.
אהוד יתום: קיבלתי, תודה רבה אדוני היושב ראש.
מוחמד ברכה: אדוני היושב ראש, רבותיי חברי הכנסת, דעתה של הנשיאות לא היתה קלה בנושא הזה, הנושא הזה הוא די חשוב, אבל גם מפאת קוצר הזמן שעומד לרשות המליאה ביום רביעי - - -
רוני בר-און: אני אמרתי את זה.
מוחמד ברכה: בנוסף למה שאמר יושב-ראש הוועדה, הנשיאות חשבה שהנושא הזה, מטבע הדברים, השתרבב בדיון של היום ושל אתמול, ואכן כך היה.
מוחמד ברכה: כל חבר כנסת שני או שלישי דיבר על העניין הזה, וזה היה משולב בדיון.
מוחמד ברכה: אם הוועדה רוצה לאשר את זה - אבל כידוע זה כבר לא הופך לנושא דחוף, כי זה יעלה לסדר היום בעוד שבועיים - אני חושב שגם בעוד שבועיים הנושא הזה יהיה רלוונטי.
רוני בר-און: אחרי שהתקרבנו, אתה לוקח אותנו אחורה?
מוחמד ברכה: אני מתקרב אליכם.
רוני בר-און: לא, אנחנו כבר התקרבנו לפחות משבועיים.
רוני בר-און: המזכירות שמעה את הדיון.
מוחמד ברכה: אין שום אפשרות לעשות זאת בשבוע הבא.
מוחמד ברכה: אני מעביר לכם את מה שנאמר בנשיאות.
מוחמד ברכה: תקשיבו, ותקבלו או לא תקבלו את זה.
מוחמד ברכה: בשבוע הבא יש שלוש הצעות חוק שעומדות לדיון, ויכול להיות שנצטרך להאריך את עבודת המליאה ליום חמישי.
מוחמד ברכה: נאריך את עבודת המליאה ליום חמישי לא כדי לדון בהצעות דחופות, אלא כדי לאשר את שלושת החוקים או לדחות אותם.
גדעון סער: ואם זה ישובץ ביום שני בעוד 13 יום, דהיינו ביום של הצעות אי האמון שאחרי נושא התקציב?
אהוד יתום: אני מאוד מקווה שזה ישובץ קודם.
זהבה גלאון: זה יהיה רלוונטי.
מוחמד ברכה: תשאירו את זה לשיקול הנשיאות.
אריה האן: אני דיברתי מקודם עם חבר הכנסת יתום.
אריה האן: אני מציע שאנחנו נכניס את זה לסדר היום מחר, אבל אם נראה שמגיעה השעה 13:15 ועדיין לא עלה הנושא לסדר היום, נדחה אותו.
רוני בר-און: האם הכנסת מפסיקה לעבוד מחר בשעה 13:15?
מוחמד ברכה: היא חוזרת בשעה 17:00 לטקס האזכרה.
מוחמד ברכה: העבודה השגרתית מסתיימת מחר בשעה 13:30.
רוני בר-און: כמה זמן תימשך ישיבת האבל?
רוני בר-און: למה אי אפשר לעשות זאת אחר כך?
גדעון סער: זאת ישיבה מיוחדת.
רוני בר-און: רשמנו לפנינו את הצעתו של יושב-ראש הקואליציה, את הסכמתו של חבר הכנסת יתום, את דבריו של נציג הנשיאות, סגן היושב ראש, ואת הבטחתו של מזכיר הכנסת.
רוני בר-און: נוכח כל אלה, אני מניח שנמצא פתרון לבעיה.
רוני בר-און: בנסיבות העניין, חבר הכנסת יתום חוזר בו מן הערעור.
מוחמד ברכה: לא, הוא התקבל.
גדעון סער: אדוני היושב ראש, זאת היתה הצעתי.
גדעון סער: הערעור התקבל, אבל שיבוצו ייעשה בשיקול דעת הנשיאות.
רוני בר-און: הערעור התקבל, בהסכמה.
רוני בר-און: בקשת יושב ראש ועדת הכלכלה להעברת הצעת הדיון בנושא: פיטוריו של מנכ"ל רשות השידור, הצעה לדיון מהיר של חבר הכנסת אבשלום וילן, מוועדת הכלכלה לוועדה המשותפת של ועדת הכלכלה וועדת החינוך, התרבות והספורט
רוני בר-און: הנושא הבא על סדר יומנו: בקשת יושב-ראש ועדת הכלכלה להעביר הצעת הדיון בנושא פיטוריו של מנכ"ל רשות השידור, הצעה לדיון מהיר של חבר הכנסת אבשלום וילן, מוועדת הכלכלה לוועדה המשותפת של ועדת הכלכלה וועדת החינוך, התרבות והספורט.
רוני בר-און: חבר הכנסת וילן שאבל על מות אביו, ומכאן אנחנו שולחים לו באופן רשמי את תנחומינו כוועדת הכנסת, לא משתתף בדיון.
רוני בר-און: כתב לי חבר הכנסת שלום שמחון, כי ביום 11 באוקטובר 2004 החליטו יושב ראש הכנסת והסגנים להעביר לדיון בוועדת הכלכלה את הצעת חבר הכנסת אבשלום וילן בנושא פיטוריו של מנכ"ל רשות השידור.
רוני בר-און: בתאריך 18 באוקטובר 2004, במהלך הדיון בוועדת הכלכלה, החליטה הוועדה כי מאחר שהדיון בנושא מחייב התייחסות למגוון רחב יותר של שאלות הנוגעות להתנהלות הרשות, ראוי לקיים דיונים אלה בוועדה המשותפת לוועדת הכלכלה ולוועדת החינוך והתרבות.
רוני בר-און: מציין יושב-ראש ועדת הכלכלה, כי ועדה משותפת כזאת כבר הוקמה לפי חוק הרשות השנייה לטלוויזיה ורדיו, התש"ן-1990, והרכבה נקבע על-ידי ועדת הכנסת.
רוני בר-און: האם היא הורכבה אד-הוק לצורך עניין ספציפי או כוועדה כללית?
ארבל אסטרחן: אותו חוק מחייב הקמת ועדה משותפת.
גדעון סער: מה הרכבה?
ארבל אסטרחן: ועדת החינוך והתרבות וועדת הכלכלה.
רוני בר-און: החלטת הוועדה התקבלה בהשתתפות ובתמיכת יושב-ראש ועדת החינוך והתרבות, חברת הכנסת מלי פולישוק-בלוך, וגם מציע ההצעה, חבר הכנסת אבשלום וילן.
רוני בר-און: מבקש חבר הכנסת שמחון שוועדת הכנסת תחליט להעביר את נושא הדיון המהיר מוועדת הכלכלה לוועדה המשותפת האמורה, אשר תדון בנושא השידור הציבורי וההיבטים השונים הקשורים לחוק רשות השידור, התשכ"ה-1965.
רוני בר-און: אתי בן-יוסף, מה הרכב הוועדה?
ארבל אסטרחן: אני רוצה רק להעיר שבעיקרון זה מעין ערעור על החלטת הנשיאות לקבוע לאיזו ועדה יעבור הדיון המהיר.
רוני בר-און: אין בזה ערעור, זאת סמכות ועדת הכנסת להעביר מוועדה לוועדה.
רוני בר-און: אני לא רואה בזה שום ערעור.
רוני בר-און: לגבי כל החלטה, גם של המליאה, להעביר מוועדה לוועדה או לקבוע ועדה - וממילא אם המליאה, אז כמובן גם הנשיאות - הסמכות לנייד עניין מוועדה לוועדה מסורה טוטלית לוועדת הכנסת.
ארבל אסטרחן: לוועדת הכנסת יש סמכות לקבוע את תיחום ותיאום הוועדות.
ארבל אסטרחן: לגבי החלטות המליאה, כתוב במפורש לגבי הצעת חוק - - -
רוני בר-און: אם על דילמה במליאה או על החלטה של המליאה יש לנו זכות להעביר מוועדה לוועדה, אז אני גוזר על החלטת הנשיאות.
זהבה גלאון: מה גם שזה בהסכמת כל הצדדים.
רוני בר-און: אין פה כל הצדדים.
רוני בר-און: הנשיאות היא צד פה.
רוני בר-און: ההחלטה היתה ב-12 במאי 2003, והוועדה מורכבת משבעה חברים מוועדת הכלכלה ושבעה חברים מוועדת החינוך, בראשות יושב ראש ועדת הכלכלה.
רוני בר-און: אלה הם השמות: ועדת הכלכלה – חברי הכנסת שלום שמחון, יחיאל חזן, איתן כבל, מל פולישוק-בלוך, אליעזר כהן, אבשלום וילן ואחמד טיבי.
רוני בר-און: אני רואה פה שניים נגד חמישה לטובתך או לרעתך, ובוועדת החינוך והתרבות – כמובן שזה לא רלוונטי, אילן שלגי, גלעד ארדן, אורי אריאל, מרינה סולודקין, יולי תמיר, מוחמד ברכה ומשולם נהרי.
רשף חן: במקום חבר הכנסת שלגי, מלי פולישוק-בלוך.
רוני בר-און: מלי פולישוק כבר באה מוועדת הכלכלה.
רוני בר-און: אם כן, בוועדת החינוך והתרבות מדובר בחברי הכנסת שלגי, ארדן, אריאל, סולודקין, תמיר, ברכה ונהרי.
רשף חן: חבר הכנסת שלגי לא חבר בוועדת החינוך והתרבות.
רוני בר-און: אמרתי שבוועדת החינוך והתרבות במאי 2003 הנציג הוא אילן שלגי.
רוני בר-און: חברת הכנסת מל פולישוק-בלוך שהיא היום בכובע של אילן שלגי נמצאת כבר ממילא בוועדה מכוח היותה אז חברת ועדת הכלכלה.
גדעון סער: אדוני היושב ראש, אין לי התנגדות להעביר את זה.
גדעון סער: מאחר שמדובר בדיון מהיר, אני רק מפנה את תשומת הלב לכך שהרכב הוועדה הוא הרכב, על פניו ממה ששמענו, לא מאוזן.
גדעון סער: יש למשל נציג מוועדת הכלכלה לאיחוד הלאומי ונציג מוועדת החינוך והתרבות לאיחוד הלאומי.
רוני בר-און: במאי 2003 זה היה טוב.
זהבה גלאון: יש סיעות שלא מיוצגות בכלל.
גדעון סער: לעניין זה, זה לא רע לי גם היום, אבל אם הייתי צריך היום להרכיב את זה, הייתי מרכיב את זה קצת שונה.
רשף חן: מה הדין במצב הזה?
רשף חן: כשהרכב ועדת אם משתנה, האם משנים גם ועדה כזאת, או שפשוט משאירים את זה כפי שזה?
רוני בר-און: אני מניח שאם אתה תרצה להחליף חבר.
רשף חן: אני לא מעוניין, ובעצם אילן שלגי הוא עכשיו שר.
רוני בר-און: אין לי שום בעיה נניח שאילן שלגי כשר ישתתף בוועדת המשנה הזאת, ו/או ארשה לך להחליף אותו.
רוני בר-און: מי בעד קבלת בקשתו של חבר הכנסת שמחון?
רוני בר-און: בעד - רוב נגד - מיעוט.
רוני בר-און: בקשת יו"ר ועדת הכלכלה להעברת הצעת הדיון בנושא פיטוריו של מנכ"ל רשות השידור מוועדת הכלכלה לוועדה המשותפת של ועדת הכלכלה וועדת החינוך, התרבות והספורט, נתקבלה.
רוני בר-און: אישרנו את זה פה אחד.
רוני בר-און: בקשת חבר הכנסת גדעון סער להעברת הצעת חוק לתיקון פקודת העיריות (ייצוג הולם לבני שני המינים), התשס"ה-2004, פ/2380, מוועדת הפנים ואיכות הסביבה לדיון בוועדה לקידום מעמד האישה.
רוני בר-און: תודיעו בבקשה לחבר הכנסת יורי שטרן להגיע.
אנה אוליקר: הוא אמר שהוא תומך בבקשה.
רוני בר-און: נפלא, אני מאוד מודה לו.
רוני בר-און: העניין הבא הוא בקשת חבר הכנסת גדעון סער להעברת הצעת חוק לתיקון פקודת העיריות (ייצוג הולם לבני שני המינים), התשס"ה-2004, פ/2380, מוועדת הפנים ואיכות הסביבה לדיון בוועדה לקידום מעמד האישה.
רוני בר-און: כותב לי יושב-ראש הקואליציה, כי הצעת החוק עברה במליאת הכנסת ביום 13 באוקטובר 2004 בקריאה הטרומית.
רוני בר-און: החלטת המליאה היתה להעביר את העניין לדיון להכנה לקריאה ראשונה לוועדת הפנים ואיכות הסביבה.
רוני בר-און: מבקש חבר הכנסת סער להעביר את הדיון, לשם הכנה לקריאה ראשונה, מוועדת הפנים ואיכות הסביבה אל הוועדה לקידום מעמד האישה.
רוני בר-און: ההנמקה: הצעת החוק עוסקת בשוויון בין שני המינים, וסבור חבר הכנסת סער כי קיים צורך להעביר את הדיון לוועדה לקידום מעמד האישה.
רוני בר-און: זו הבקשה, ולאו דווקא עניין פקודת העיריות אלא דווקא הייצוג ההולם לבני שני המינים.
רוני בר-און: אני שמעתי הבוקר מחבר הכנסת יורי שטרן שהוא מבקש להתייצב לדיון בוועדה והוא מבקש לדחות זאת, כי נוכח עיסוקיו הוא לא יוכל לעשות כן.
רוני בר-און: לא מצאתי לנכון לדחות את הדיון.
רוני בר-און: עכשיו אני שומע ממנהלת הסיעה של האיחוד הלאומי - ישראל ביתנו, שחבר הכנסת שטרן מסכים לבקשה, ובנסיבות האלה אני חושב שכדאי שנאשר אותה.
רוני בר-און: מי בעד האישור הזה?
רוני בר-און: הצבעה בעד - רוב נגד - אין בקשת חבר הכנסת גדעון סער להעברת הצעת חוק לתיקון פקודת העיריות (ייצוג הולם לבני שני המינים), התשס"ה-2004, פ/2380, מוועדת הפנים ואיכות הסביבה לדיון בוועדה לקידום מעמד האישה נתקבלה.
רוני בר-און: אני קובע שפה אחד התקבלה ההחלטה.
רוני בר-און: הנה הגיע חבר הכנסת יורי שטרן.
רוני בר-און: באת לשמוע את ההחלטה?
רוני בר-און: אמרה אנה אוליקר שאתה מסכים לבקשה.
רוני בר-און: אז אנחנו משנים את עמדתך ממסכים ללא מתנגד.
רוני בר-און: מישהו רוצה לשנות את הצבעתו בנסיבות הדרמטיות של השינוי בהודעה של חבר הכנסת שטרן?
רוני בר-און: אם כך, קבענו פה אחד, בהסכמתך ובהגינותך הרבה, שזה יעבור לוועדה לקידום מעמד האישה.
רוני בר-און: אנחנו כמובן ממליצים למליאה.
ארבל אסטרחן: המליאה לא העבירה את זה לוועדת הכנסת לקביעת עמדה, היא החליטה.
רוני בר-און: היא לא השאירה לנו את זה בסימן שאלה, אלא בסימן קריאה.
גדעון סער: מתי אתם מעלים את זה למליאה?
אריה האן: אפשר לעשות זאת היום, זה עניין של דקה.
גדעון סער: כי כבר דיברתי עם יושבת-ראש הוועדה.
גדעון סער: קביעת ועדה לדיון בהצעת חוק הספקת חשמל (הוראת שעה) (תיקון – הסכמת שר הפנים לפרסום רשימות מבנים), התשס"ד-2004, של חבר הכנסת ניסן סלומינסקי (פ/2449)
רוני בר-און: הנושא הבא על סדר היום: קביעת ועדה לדיון בהצעת חוק הספקת חשמל (הוראת שעה) (תיקון – הסכמת שר הפנים לפרסום רשימות מבנים), התשס"ד-2004, של חבר הכנסת ניסן סלומינסקי (פ/2449).
רוני בר-און: הצעת החוק הנ"ל עלתה במליאה ועברה בטרומית.
רוני בר-און: במליאה נשמעו הצעות להעביר את הצעת החוק לוועדת הכלכלה או לוועדת הפנים ואיכות הסביבה.
רוני בר-און: שר הפנים תמך בהצעת החוק, אך לא הביע עמדה לאיזו ועדה תועבר לדיון לקראת הכנתה לקריאה ראשונה.
רוני בר-און: חבר הכנסת סלומינסקי, מה אתה היית רוצה?
ניסן סלומינסקי: להעביר את זה לוועדת הפנים ואיכות הסביבה, מאחר שחיבורי חשמל למבנים בלתי חוקיים נקבעו על-ידי ועדה שקבעה קריטריונים.
רוני בר-און: אתה אומר שהמוביל בעניין הזה זה הוראות תכנון ובנייה ולא הוראות חוק החשמל.
ניסן סלומינסקי: הבקשה היא לצרף את החתימה של שר הפנים, כי הוא האחראי על העניין, וגם יש לו ועדות פיקוח שבעזרתן הוא יכול להשגיח, כי בפועל לא שמו לב.
רוני בר-און: מי בעד העברת הדיון לוועדת הפנים ואיכות הסביבה?
רוני בר-און: הצבעה בעד - כולם נגד - אין ההצעה להעביר את הדיון בהצעת חוק הספקת חשמל (הוראת שעה) (תיקון – הסכמת שר הפנים לפרסום רשימות מבנים), התשס"ד-2004, לוועדת הפנים ואיכות הסביבה, נתקבלה.
רוני בר-און: תודה, אני נועל את הישיבה.
רוני בר-און: אני מתכבד לפתוח את ישיבה מספר 167 של ועדת הכנסת.
רוני בר-און: על סדר היום כללי נוהל כניסת חברי כנסת לשטח A.
רוני בר-און: תודה לשלטונות הצבא שהגיעו.
רוני בר-און: במרוצת הזמן הדיון התפצל לשני ראשים.
רוני בר-און: בתחילה דנו באופן מערכתי בשאלת המנגנון לבחינת בקשה של חברי כנסת לבקר בשטח צבאי סגור, שטח A.
רוני בר-און: דנו בזה בישיבת ועדת הכנסת בינואר 2004.
רוני בר-און: סיכמנו אז להקים ועדת משנה, שהורכבה מהחברים דני יתום, מיכאל איתן, אחמד טיבי ואריה אלדד.
רוני בר-און: בישיבות נכחה גם עו"ד מירי פרנקל-שור, ואני מבקש להביע מחאה שעדיין אין פה יועץ משפטי.
רוני בר-און: הוועדה הגישה המלצות.
רוני בר-און: בשלב כלשהו יושב-ראש הכנסת קיים דיון בעניין זה.
רוני בר-און: בינתיים קרה מקרה נוסף עם חברי הכנסת אריה אלדד ואורי אריאל, שביקשו לעקוב אחרי פינוי מאחז יצהר, עוכבו במחסום תוך אפלייתם לפחות לגבי אמצעי תקשורת.
רוני בר-און: ביקשנו אז לקבל את הסברי הצבא לעניין הזה.
רוני בר-און: נעשה תחקיר והתקיימה ישיבה, והעניינים בנושא זה הידרדרו עד למצב שבו צריך היה לזמן לכאן את הרמטכ"ל ולשמוע את עמדת הצבא באותו עניין ספציפי.
רוני בר-און: הרמטכ"ל אכן נעתר ובא, ובזה לכאורה מיצינו את הפרשה של חברי הכנסת אלדד ואריאל.
רוני בר-און: מה שנותר לנו הוא לדון בהמלצות ועדת המשנה, ומולן נוהל שמציע צה"ל.
רוני בר-און: סעיף 4 בנוסח של צה"ל אומר: "היה ואלוף הפיקוד לא אישר את הבקשה, וקצין הכנסת קיבל את שיקול דעתו של אלוף הפיקוד, חבר הכנסת לא יוכל להיכנס לשטחי הרשות הפלסטינית".
רוני בר-און: זה הגיוני.
רוני בר-און: אבל סעיף 5 אומר: "היה ואלוף הפיקוד לא אישר את הבקשה, וקצין הכנסת לא קיבל את שיקול דעתו של אלוף הפיקוד, רשאי לפנות בעניין ליושב-ראש הכנסת".
רוני בר-און: אם אלוף הפיקוד לא אישר את הבקשה וקצין הכנסת אומר לאלוף הפיקוד שהוא לא מקבל את שיקול דעתו, זאת אומרת שחבר הכנסת יכול להיכנס, הוא לא צריך לפנות ליושב-ראש הכנסת.
סא"ל אלי בר-און: בדיון שהתקיים פה בינואר הופיע בפניכם הפצ"ר.
רוני בר-און: הפצ"ר הופיע בישיבה אצל יושב-ראש הכנסת, ואנחנו אפילו לא מכותבים עליה.
רוני בר-און: אני מבין שאתם לא מקבלים את ההערה שלי.
רוני בר-און: חבר הכנסת יתום, אני מבקש שתאמר איפה ההצעות מתנגשות ואיפה עמק השווה.
דני יתום: את הנוהל של כניסת חברי כנסת לשטחי הרשות, כהצעת הצבא, אני רואה רק עכשיו.
דני יתום: בעניין סעיף 1 קיימנו דיון והנוסח של הצבא הוא בסדר.
דני יתום: זאת גם ההצעה שלנו.
רוני בר-און: הם העתיקו ממך כמעט מלה במלה, הם רק החליפו את ההגדרות בהתאם להגדרות המשפטיות והצה"ליות, וזה בסדר גמור.
רוני בר-און: הם הוסיפו את הכותרת.
רוני בר-און: חבר הכנסת אלדד, האם אתה מסכים עם הנוסח?
אריה אלדד: מכיוון שאני לא מאלה שנוסעים לשטחי A בכל בוקר, צריך לשאול אם הנוסח הזה מקובל על אלה שנוסעים.
דני יתום: בדיון שקיימתי בעניין זה השתתף גם חבר הכנסת אחמד טיבי, שהוא אחד המחותנים לעניין.
דני יתום: זאת היתה המסקנה של הוועדה בראשותי.
דני יתום: היו לו הסתייגויות לעניין הזה, אבל לא את כל ההסתייגויות קיבלנו.
רוני בר-און: אם כך, סעיף 1 מקובל עלינו.
דני יתום: סעיף 2 של הצבא אומר: "קצין הכנסת יפנה ללשכת שר הביטחון ויתאם ביטחונית את הביקור, תוך דגש על סידורי האבטחה".
דני יתום: אנחנו כתבנו "לכלל הגורמים הרלוונטיים".
דני יתום: מר שד"ר, אתה מתאם רק עם לשכת שר הביטחון?
יצחק שד"ר: רק עם לשכת שר הביטחון.
דני יתום: אתה לא פונה לשב"כ או למשטרה?
דני יתום: האם מבחינתך מספיק לכתוב שקצין הכנסת יפנה ללשכת שר הביטחון?
דני יתום: אם כך, סעיף 2 מקובל עלינו.
רוני בר-און: אנחנו בכנסת אף פעם לא פונים לכמה גורמים.
רוני בר-און: ועדה פונה לשר, קצין הכנסת פונה ללשכת שר הביטחון.
דני יתום: סעיף 3 כנוסח הצבא: "במידה שאישר אלוף הפיקוד הרלוונטי את הבקשה, יוכל חבר הכנסת להיכנס לשטחי הרשות הפלסטינית".
דני יתום: זה בסדר.
דני יתום: סעיף 4: "היה ואלוף הפיקוד לא אישר את הבקשה, וקצין הכנסת קיבל את שיקול דעתו של אלוף הפיקוד, חבר הכנסת לא יוכל להיכנס לשטחי הרשות הפלסטינית".
דני יתום: כך גם הסעיף בנוסח שלנו.
דני יתום: סעיף 5: "והיה ואלוף הפיקוד לא אישר את הבקשה, וקצין הכנסת לא קיבל את שיקול דעתו של אלוף הפיקוד, רשאי חבר הכנסת לפנות ליושב-ראש הכנסת".
דני יתום: אנחנו כתבנו: "רשאי חבר הכנסת להגיש ערער בעניין".
דני יתום: מדובר על ערער על החלטת אלוף הפיקוד.
דני יתום: קצין הכנסת לא קיבל את חוות דעתו של אלוף הפיקוד, אבל הוא לא יכול להכריח את אלוף הפיקוד לאפשר לי להיכנס לשטח A, לכן אני צריך להיכנס לתוך מנגנון.
דני יתום: המנגנון הוא ערעור בפני יושב-ראש הכנסת.
רוני בר-און: הרעיון מובן לי.
רוני בר-און: הנוסח קצת מלעלע.
רוני בר-און: סמכות הערעור היא יושב-ראש הכנסת?
דני יתום: במקרה הזה סמכות הערעור היא יושב-ראש הכנסת, וכאן בא הסעיף הנוסף, מה יעשה יושב-ראש הכנסת.
רוני בר-און: הנוסח של הוועדה אמר פוסק אחרון, והנוסח של הצבא אמר לבוא בדברים.
רוני בר-און: אני רוצה שהנוסח של סעיף 5 יהיה יותר ברור.
דני יתום: אני מציע: "היה ואלוף הפיקוד לא אישר את הבקשה וקצין הכנסת לא קיבל את שיקול דעתו של אלוף הפיקוד, רשאי חבר הכנסת להגיש ערער על החלטת אלוף הפיקוד ליושב-ראש הכנסת".
עו"ד תומר רוזנר: אני מציע שזה לא יהיה ערער, אלא עיון חוזר.
רוני בר-און: אבל תוך כדי המהלך של עבודת המשנה, ואגב הפגישה אצל יושב-ראש הכנסת שבה השתתפו גם גורמי הצבא, רצינו לעשות את יושב-ראש הכנסת כפוסק או בורר בין החלטת אלוף הפיקוד לעמדתו של קצין הכנסת.
עו"ד תומר רוזנר: לכן זה לא ערעור, זה עיון חוזר.
דני יתום: "רשאי לפנות ליושב-ראש הכנסת לעיון חוזר בבקשה".
עו"ד ערן יוסף: לגבי העיון החוזר בבקשה אין לנו בעיה.
עו"ד ערן יוסף: לגבי הפוסק האחרון, מה שנקבע אצל יושב-ראש הכנסת, למיטב הבנתי, וזה גם עולה מרוח החוק דהיום הוא, שהסמכות היא של אלוף הפיקוד.
עו"ד ערן יוסף: אפשר לבוא בדברים עם שר הביטחון ושר הביטחון יבוא בדברים עם אלוף הפיקוד וישכנע אותו לשנות את דעתו.
עו"ד ערן יוסף: אבל כדי לקבוע סמכות ערעור, כדי לקבוע מישהו אחר שקובע, צריך לשנות את החוק.
רוני בר-און: סעיף 5, כפי שתיקנו אותו, עדיין מקובל על המערכת?
עו"ד ערן יוסף: כן.
רוני בר-און: בסעיף 6 אמר חבר הכנסת יתום שיושב-ראש הכנסת ישמש פוסק אחרון, עם חובת התייעצות לפני הכרעתו עם שר הביטחון.
דני יתום: בינתיים היה אותו דיון אצל יושב-ראש הכנסת, ששנינו השתתפנו בו.
דני יתום: בדיון הזה עלתה הצעה של היועצת המשפטית שלנו, שלפיה ייכתב שרשאי חבר הכנסת לפנות בעניין ליושב-ראש הכנסת, הוא ישקול אם לפנות לשר הביטחון על-מנת שהשר יבקש מאלוף הפיקוד לשקול שנית את החלטתו.
דני יתום: זה עלה מכיוון שהובהר לנו – מה שידענו גם קודם לכן מכיוון שחשבנו שראוי שנפעיל מעט יותר את העובדה שהדרג האזרחי הוא מעל הדרג הצבאי – שיש בזה בעיה, כי ליושב-ראש הכנסת אין סמכות סטטוטורית לשנות את החלטתו של אלוף הפיקוד.
רוני בר-און: קודם כל, אנחנו יכולים לקבוע את זה.
רוני בר-און: לגבי התנהלות של חברי כנסת ליושב-ראש הכנסת יש הסמכות הסטטוטורית, אם נקבע את זה ונעשה את זה במעשה חקיקה.
רוני בר-און: אני הזהרתי את יושב-ראש הכנסת שהוא ייאלץ לעמוד לבג"ץ אם יהיה פוסק אחרון, ומוטב שאלוף הפיקוד ילך לבג"ץ.
דני יתום: נדמה לי שראוי לעשות את זה בדומה למה שעלה בדיון אצל יושב-ראש הכנסת, קרי לא להחליט שיושב-ראש הכנסת הוא הפוסק האחרון, לא להחליט שעמדתו עדיפה על פני עמדת אלוף הפיקוד, אלא ננסח את זה בצורה מעט יותר קלה.
רוני בר-און: הנוסח של הצבא הוא כזה.
רוני בר-און: בסעיף 6 הם אומרים: "יושב-ראש הכנסת ישקול אם יש צורך לבוא בדברים עם שר הביטחון בנושא".
דני יתום: זה לא מספיק לי.
דני יתום: אני מציע: "יושב-ראש הכנסת ישקול אם יש צורך לבוא בדברים עם שר הביטחון בנושא, כדי ששר הביטחון יבקש מאלוף הפיקוד לשקול שנית את החלטתו".
רוני בר-און: כל זה לא צריך להיות כתוב, הרי מובן על מה הוא בא אתו בדברים.
דני יתום: אני מציע, שהנוסח הזה יהיה יותר חד-משמעי.
דני יתום: נדמה לי שראוי שכדי שהדבר הזה יענה על הצרכים שלנו יהיה כתוב שיושב-ראש הכנסת יפנה לשר הביטחון כדי שזה יפנה לאלוף הפיקוד ויבקש את שיקול דעתו בשנית.
דני יתום: אני חושב שחשוב להגדיר את זה, כי כל העניין עומד על השאלה מה פתאום יעלה בדעתו של אלוף הפיקוד לשקול את העניין הזה שנית.
דני יתום: אם לא נחבר בין הדברים, נמצא את המשפט הזה חסר.
רוני בר-און: יש לי בעיה עם הנוסח שאתה מציע ברמה המשפטית.
רוני בר-און: אני מציע כך: "יושב-ראש הכנסת, אם ימצא לנכון, יבוא בדברים עם שר הביטחון, בכדי שאלוף הפיקוד ישוב וישקול את עמדתו בנושא".
דני יתום: מקובל עלי.
עו"ד ערן יוסף: אנחנו מציעים: "סבר יושב-ראש הכנסת כי יש מקום לשיקול מחדש של הבקשה, יבוא בדברים עם שר הביטחון בנושא".
רוני בר-און: אני מעדיף את הנוסח שלי.
אריה אלדד: לא עשינו כלום, כי קבענו נוהל של שתדלנות, אבל לא באמת שינינו את תרשים הזרימה.
אריה אלדד: נוהל שתדלנות קיים גם היום.
אריה אלדד: אני יכול לצלצל ללשכת הרמטכ"ל, העוזרת הפרלמנטרית של מישהו יכולה לצלצל ללשכת הנשיא, כי הוא מכיר באופן אישי את אלוף הפיקוד והוא ידבר אתו.
אריה אלדד: ברגע שקבענו שלמרות שיושב-ראש הכנסת סבור שרשאי חבר הכנסת טיבי לבקר בשטח A, וקצין הכנסת חושב כך, אבל אלוף הפיקוד לא חושב כך, הוא לא יכול לבקר שם.
רוני בר-און: זה המצב הסטטוטורי.
אריה אלדד: השאלה היא אם אנחנו רוצים לשנות אותו, ואם לא אז חבל על כל העבודה.
אריה אלדד: כי מה עשינו?
אריה אלדד: הרי זה בדיוק המצב הקיים.
אריה אלדד: קבענו נוהל לעיון חוזר?
רוני בר-און: אם אתה מוסיף לזה את התחייבות הרמטכ"ל בעקבות הפרשייה שלך ושל אורי אריאל ביצהר, שחד-משמעית עוברים אלא אם... ומוסיפים על זה את הנוהל הזה, אני חושב שהתקדמנו.
רוני בר-און: אולי לא החלפנו את הרהיטים בחדר האורחים, אבל בוודאי שינינו את הקונפיגורציה שלהם.
רוני בר-און: אם אתה רוצה לשנות את המצב הסטטוטורי, אני מוכן לשמוע את זה.
רוני בר-און: אני לא יודע אם אנחנו רוצים.
רוני בר-און: אני מסכים אתך שערבבנו פה ולא הפרדנו והקמנו מחדש.
אריה אלדד: יצאנו לדרך משום שחשבנו שחוק חסינות חברי הכנסת צריך לאפשר להם להגיע.
רוני בר-און: במדינה.
אריה אלדד: אני לא מדבר על הרמה הפורמלית, אני מדבר על רוח החוק.
אריה אלדד: אמרנו שרוח החוק צריכה לאפשר להם לעשות את שיקול הדעת ביחס לרמות הסיכון שלהם, עד גבול מסוים.
רוני בר-און: בעניין זה לא נקבל שיתוף פעולה מהממשלה.
דני יתום: אפשר ללכת לחקיקה.
דני יתום: נדמה לי שזה צריך להיות הצעד הבא, במידה שהנוהל הזה יסתבר לנו ככזה שהצד הנוגע בו, קרי הצבא או לשכת שר הביטחון, אינם משתפים פעולה ברוח הדברים שנאמרו כאן על-ידי הרמטכ"ל.
דני יתום: לכן אני מציע לעשות את זה צעד אחר צעד.
רוני בר-און: אני לא הייתי מוסיף בנוהל הוראה שמפנה לסעיף בחוק.
רוני בר-און: חוק הוא חוק, הוא קיים.
רוני בר-און: נוהל לא יכול לשנות חוק.
רוני בר-און: הצבא צריך לדעת את סעיף 9 לחוק החסינות, עם נוהל ובלעדיו.